Dɣa sya kan i yufa abrid Si Pertuf ɣur-s imi iselḥuy-it akken yebɣa am ddabex deg yiḍarren-is yaɛma-as allen-is armi yuɣal Lḥaǧ Pititi yettwali-t ulac argaz yeṣafan am netta dadeyyeni ur yenḥarwi ara di cci n ddunit siwa riḍa n Ṛebbi sebḥanu i yebɣa, yuɣal yeǧǧa kullec ula d tawacult-id yegla yis-s ur yettnadi ara fell-as siwa Si Pertuf i yellan deg walaɣis, yettaɣ-as awal ayen akk i d-yenna iṣeḥa. Lḥaǧ Pititi yegger i limin ad as-yefek yelli-s xas akken tettunek i wayeḍ maɛna iwalla dakken d Si Pertuf i as-ilaqen yid-s ad t-arbeḥ ddunit ad t-arnu laxart .